Ντετέκτιβ Μονκ

Πρόλογος

Ο Adrian Monk ήταν εξαίσιος ντετέκτιβ για το Αστυνομικό Τμήμα του Σαν Φρανσίσκο μέχρι που η σύζυγός του Τρούντι σκοτώθηκε σε ένα πάρκινγκ αυτοκινήτων από μια βόμβα, την οποία ο Μονκ πίστευε ότι προοριζόταν για τον ίδιο. Σε ένα μετέπειτα επεισόδιο, ο Μονκ ανακαλύπτει ότι η βόμβα προοριζόταν στην πραγματικότητα για την Τρούντι. Αργότερα πιστεύει ότι ο θάνατος της Τρούντι αποτελούσε μέρος μιας μεγαλύτερης συνομωσίας την οποία η ίδια είχε ξεσκεπάσει ενώ εργαζόταν ως δημοσιογράφος. Ο θάνατος της Τρούντι οδήγησε τον Μονκ σε έναν νευρικό κλονισμό. Απολύθηκε από την αστυνομία και κλείστηκε στο σπίτι του για 3,5 χρόνια. Μέχρι το τελευταίο επεισόδιο, ο θάνατος της Τρούντι ήταν η μοναδική άλυτη υπόθεση του Μονκ.
Τελικά εγκαταλείπει το σπίτι χάρη στην βοήθεια της νοσοκόμας του Sharona Fleming. Στον τρίτο κύκλο, αυτή η βοηθός αλλάζει και γίνεται η Natalie Teeger, μια γυναίκα την οποία συναντά ενώ διαλευκάνει μια υπόθεσή της στον ίδιο κύκλο. Αυτή η συνάντηση του επιτρέπει να εργάζεται ως ιδιωτικός ερευνητής και ως σύμβουλος στο τμήμα ανθρωποκτονιών της αστυνομίας, παρά τους περιορισμούς που έχει εξαιτίας της ψυχαναγκαστικής διαταραχής του, η οποία έχει χειροτερέψει σημαντικά από τον θάνατο της Τρούντι, μαζί με πολλές άλλες φοβίες.
Οι καταναγκαστικές συνήθειες του Μονκ είναι αρκετές και ένα πλήθος από φοβίες συνθέτουν τον περίεργο χαρακτήρα του, όπως ο φόβος του για τα μικρόβια. Ο Μονκ φοβάται 312 πράγματα, μεταξύ των οποίων το γάλα, τα έντομα, οι φυσαρμόνικες, τα ύψη, οι κλειστοί χώροι, η οδήγηση, η ακαταστασία και ο κίνδυνος. Η ψυχαναγκαστική διαταραχή του και μια πληθώρα από φοβίες οδηγούν αναπόφευκτα σε πολύ αδέξιες καταστάσεις και δημιουργούν προβλήματα τόσο στον Μονκ όσο και σε όποιον βρίσκεται γύρω του καθώς διερευνά τις υποθέσεις. Αυτές οι προσωπικές παραξενιές του, ιδιαίτερα η διαταραχή του, είναι αυτές που τον βοηθούν να λύνει τις υποθέσεις του : η αιχμηρή μνήμη του, η ιδιαίτερη νοοτροπία του και η προσοχή του στην λεπτομέρεια. Σε ένα επεισόδιο, "Mr. Monk and His Biggest Fan", η Marci Maven είχε δημιουργήσει μια λίστα με όλες τις φοβίες του Άντριεν. Σε άλλο επεισόδιο, ο Μονκ προσπαθεί να ξεπεράσει τους φόβους του κανόντας ποικίλες δραστηριότητες στις οποίες περιλαμβάνονται οι φοβίες του. Για παράδειγμα, προσπαθεί να πιει γάλα, να ανέβει μια σκάλα και να βάλει ένα έντομο στο χέρι του, αλλά όταν τα πράγματα βρίσκονται διασκορπισμένα πάνω στο τραπέζι, δεν μπορεί  να αντισταθεί και να τα τακτοποιήσει.
Ο αρχηγός Leland Stottlemeyer και ο υπαστυνόμος Randy Disher συμβουλεύονται τον Μονκ όταν έχουν προβλήματα με τις έρευνες. Ο Stottlemeyer ενοχλείται από την συμπεριφορά του Μονκ αλλά σέβεται την εκπληκτική διορατικότητα και παρατηρητικές ικανότητες του φίλου και πρώην συνεργάτη του, όπως κάνει ο Disher. Από την παιδική ηλικία του ακόμα, η προσοχή του Μονκ στην λεπτομέρεια τού έχει επιτρέψει να εντοπίζει μικρές αποκλίσεις, να βρίσκει μοτίβα και να κάνει συνδέσεις που οι υπόλοιποι συχνά αγνοούν. Κάτι που κάνει ή λέει κάποιος, συχνά βοηθά τον Μονκ να βρει την σύνδεση στην εκάστοτε υπόθεση.
Στον ελεύθερο χρόνο του, ο Μονκ συνεχίζει να αναζητά πληροφορίες για τον θάνατο της συζύγου του και βασανίζεται από την ιδέα ότι ίσως δεν ανακαλύψει ποτέ ποιος σκότωσε την Τρούντυ. Αφιερώνει την ζωή του στην επίλυση άλλων δολοφονιών επειδή πιστεύει ότι κατ'αυτόν τον τρόπο θα λυθεί η αταξία στον κόσμο. Δείχνει ιδιαίτερο ενδιαφέρον όταν μια γυναίκα δολοφονείται ή όταν κάποιος σκοτώνεται από μια βόμβα επειδή αυτό του θυμίζει την δολοφονία της Τρούντυ.
Στην μέση του τρίτου κύκλου, η Sharona αποφασίζει να ξαναπαντρευτεί τον τρίτο σύζυγό της και μετακομίζει ξανά στο Νιου Τζέρσι, προτρέποντας τον Μονκ να προσλάβει την Natalie Teeger ως την νέα του βοηθό. Η Natalie είναι χήρα και μητέρα μιας εντεκάχρονης κόρης, της Julie. Ο Μονκ ανακαλύπτει την Νάταλι όταν η τελευταία εμπλέκεται σε μια υπόθεση δολοφονίας, στο επεισόδιο "Mr. Monk and the Red Herring".
Ο Μονκ έχει έναν αδερφό, τον Ambrose, και έναν ετεροθαλή αδερφό, τον Jack Jr., για τον οποίο ο Μονκ μαθαίνει όταν τον ενημερώνει ο πατέρας του στον πέμπτο κύκλο. Ύστερα συναντά τον Jack Jr. στο επεισόδιο "Mr. Monk's Other Brother" στον έβδομο κύκλο.